b'\n_START_ARTICLE_\nAnton Alojzij Wolf\n_START_SECTION_\n\xc5\xbdivljenjepis\n_START_PARAGRAPH_\nWolf je teologijo \xc5\xa1tudiral v Ljubljani in bil leta 1804 posve\xc4\x8den. Sprva je bil katehet v Ljubljani in Idriji. Leta 1807 je v Ljubljani postal ravnatelj \xc5\xa1kofijske pisarne, 1814 stolni kanonik, 1815 vi\xc5\xa1ji nadzornik ljubljanskih \xc5\xa1ol, 1816 duhovni referent za \xc5\xa1olo pri tr\xc5\xbea\xc5\xa1kem guberniju (lat. gubernium = de\xc5\xbeelna vlada). Leta 1824 je bil imenovan za ljubljanskega \xc5\xa1kofa._NEWLINE_V \xc4\x8dasu njegovega vodenja so bile k ljubljanski \xc5\xa1kofiji priklju\xc4\x8dene dekanije Ilirska Bistrica, Postojna, Vipava in \xc5\xbeupnija Motnik, tako da so meje \xc5\xa1kofije v celoti ujemale z de\xc5\xbeelnimi mejami Kranjske._NEWLINE_\xc5\xa0kof Wolf je organiziral in financiral nov prevod svetega pisma (1856 - 1863). V svoji zapu\xc5\xa1\xc4\x8dini je namenil tudi potrebna sredstva za izdelavo in objavo nem. - slov. (M. Cigale, 1860) in slov. - nem. slovarja (M. Pleter\xc5\xa1nik, 1894-1895)._NEWLINE_Po njem so leta 1892 poimenovali ulico v sredi\xc5\xa1\xc4\x8du Ljubljane.'